CELEX: 52015PC0325
Language: el
Date: 2015-07-06
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Δημοκρατίας της Μολδαβίας στη συμφωνία για τις δημόσιες συμβάσεις

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.7.2015
            COM(2015) 325 final
            2015/0142(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Δημοκρατίας της Μολδαβίας στη συμφωνία για τις δημόσιες συμβάσεις
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στις 7 Ιανουαρίου 2002 η Δημοκρατία της Μολδαβίας υπέβαλε αίτηση προσχώρησης στη συμφωνία του ΠΟΕ για τις δημόσιες συμβάσεις (εφεξής «ΣΔΣ»). Υπέβαλε αναθεωρημένες προσφορές κάλυψης στις 13 Σεπτεμβρίου 2012, στις 16 Ιανουαρίου 2014 και στις 24 Ιουνίου 2014.
            
            
               Η Επιτροπή, εξ ονόματος της Ένωσης, διαπραγματεύτηκε σειρά υποχρεώσεων που ανέλαβε η Δημοκρατία της Μολδαβίας για το άνοιγμα της αγοράς, τόσο σε διμερή μορφή όσο και στο πλαίσιο της επιτροπής του ΠΟΕ για τις δημόσιες συμβάσεις (εφεξής «επιτροπή ΣΔΣ»).
            
            
               Η Δημοκρατία της Μολδαβίας υπέβαλε στη συνέχεια τελική προσφορά στην επιτροπή ΣΔΣ, στις 27 Μαΐου 2015. Περίληψη της τελικής προσφοράς της Δημοκρατίας της Μολδαβίας και η αξιολόγησή της από την Επιτροπή παρατίθενται κατωτέρω.
            
            
               Η απόφαση επιτρέπει στην Επιτροπή να εκφράσει τη γνώμη της σχετικά με την προσχώρηση της Δημοκρατίας της Μολδαβίας στο πλαίσιο της επιτροπής ΣΔΣ. 
            
            
               •Συνοχή με τις υφιστάμενες διατάξεις στον τομέα πολιτικής
            
            
               
                  Αυτή είναι η τυπική διαδικασία που ακολουθείται, όταν η Επιτροπή πρέπει να εκφράζει τη γνώμη της Ένωσης σχετικά με την προσχώρηση τρίτης χώρας στο πλαίσιο της επιτροπής της ΣΔΣ.
               
            
            
               •Συνοχή με τις υπόλοιπες πολιτικές της Ένωσης
            
            
               Άνευ αντικειμένου.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει ότι, όταν πρέπει να ληφθεί απόφαση που παράγει έννομο αποτέλεσμα σε όργανο που έχει συσταθεί με διεθνή συμφωνία, το Συμβούλιο, μετά από πρόταση της Επιτροπής, πρέπει να εκδώσει απόφαση για τον καθορισμό της θέσης που θα πρέπει να ληφθεί εξ ονόματος της Ένωσης. Η απόφαση της επιτροπής ΣΔΣ όπου θα καθορίζονται οι όροι προσχώρησης της Δημοκρατίας της Μολδαβίας εμπίπτει στο άρθρο 218 παράγραφος 9 της ΣΛΕΕ, δεδομένου ότι η απόφαση λαμβάνεται από όργανο το οποίο έχει συσταθεί με διεθνή συμφωνία, και θα παραγάγει έννομα αποτελέσματα.
            
            
               •Αρχή της επικουρικότητας (για μη αποκλειστική αρμοδιότητα) 
            
            
               Η ΕΕ έχει αποκλειστική αρμοδιότητα σε θέματα που έχουν σχέση με το εμπόριο. Η συντονισμένη δράση στο επίπεδο της Ένωσης μπορεί να διασφαλίσει το βέλτιστο μοχλευτικό αποτέλεσμα έναντι τρίτων χωρών.
            
            
               •Αναλογικότητα
            
            
               Άνευ αντικειμένου.
            
            
               •Επιλογή του μέσου
            
         
         
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει ότι, όταν πρέπει να ληφθεί απόφαση που παράγει έννομο αποτέλεσμα σε όργανο που έχει συσταθεί με διεθνή συμφωνία, το Συμβούλιο, μετά από πρόταση της Επιτροπής, πρέπει να εκδώσει απόφαση για τον καθορισμό της θέσης που θα πρέπει να ληφθεί εξ ονόματος της Ένωσης.
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ
            
            
               •Εκ των υστέρων αξιολογήσεις/έλεγχοι καταλληλότητας της υφιστάμενης νομοθεσίας
            
            
               Άνευ αντικειμένου.
            
            
               •Διαβούλευση με τους ενδιαφερομένους
            
            
               Άνευ αντικειμένου.
            
            
                •Συγκέντρωση και χρησιμοποίηση των εκτιμήσεων εμπειρογνωμόνων
            
            
               Άνευ αντικειμένου.
            
            
               •Εκτίμηση επιπτώσεων
            
            
               Η προσχώρηση τρίτης χώρας σε διεθνή συμφωνία της οποίας η Ένωση είναι συμβαλλόμενο μέρος δεν απαιτεί εκτίμηση επιπτώσεων.
            
            
               •Καταλληλότητα του ρυθμιστικού πλαισίου και απλούστευση
            
            
               Άνευ αντικειμένου.
            
            
               •Θεμελιώδη δικαιώματα
            
            
               Άνευ αντικειμένου.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Όχι.
            
            
               5.ΑΛΛΑ ΣΤΟΙΧΕΙΑ
            
            
               •Σχέδιο εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               Άνευ αντικειμένου.
            
            
               •Επεξηγηματικά έγγραφα (για οδηγίες)
            
         
         
            
               Άνευ αντικειμένου.
            
            
               •Αναλυτική εξήγηση των ειδικών διατάξεων της πρότασης
            
            
               Η τελική προσφορά της Δημοκρατίας της Μολδαβίας 
            
            
               Υποχρεώσεις για άνοιγμα της αγοράς (καλυπτόμενοι φορείς, αγαθά, υπηρεσίες και κατασκευαστικές υπηρεσίες)
            
            
               Κατώτατα όρια
            
            
               Τα κατώτατα όρια για τα διάφορα παραρτήματα που προσφέρονται από τη Δημοκρατία της Μολδαβίας αντιστοιχούν στα συνήθη κατώτατα όρια που εφαρμόζονται από τα συμβαλλόμενα μέρη της ΣΔΣ. Ωστόσο, η Δημοκρατία της Μολδαβίας προβλέπει διετή μεταβατική περίοδο για τα κατώτατα όρια που εφαρμόζονται στις δημόσιες συμβάσεις αγαθών και υπηρεσιών από φορείς οι οποίοι εμπίπτουν στα παραρτήματα 1 έως 3, μέσω υποσημειώσεων.
            
            
               Φορείς
            
            
               Στο παράρτημα 1 («φορείς της κεντρικής δημόσιας διοίκησης»), η Δημοκρατία της Μολδαβίας προβλέπει εξαντλητικό κατάλογο με φορείς της κεντρικής δημόσιας διοίκησης των οποίων οι δημόσιες συμβάσεις είναι ανοικτές στα συμβαλλόμενα μέρη της ΣΔΣ. Το παράρτημα αυτό δεν περιέχει υποσημειώσεις. Τα κατώτατα όρια όσον αφορά τα αγαθά και τις υπηρεσίες για το πρώτο έτος μετά την προσχώρηση ορίζονται σε 300 000 ΕΤΔ ενώ για το δεύτερο έτος σε 200 000 ΕΤΔ
            
            
               Στο παράρτημα 2 («φορείς τοπικής αυτοδιοίκησης»), η Δημοκρατία της Μολδαβίας περιλαμβάνει εξαντλητικό κατάλογο των τοπικών αναθετουσών αρχών όπως ορίζονται από τον νόμο περί τοπικής δημόσιας διοίκησης αριθ. 436-XVI της 28ης Δεκεμβρίου 2006. Σε σημείωση αυτού του παραρτήματος, η Δημοκρατία της Μολδαβίας ορίζει ότι οι εν λόγω οντότητες περιλαμβάνουν, μεταξύ άλλων, τους υπαγόμενους σε αυτές φορείς και οργανώσεις που είναι υπό την εποπτεία ή τον έλεγχο των εν λόγω αρχών. Τα κατώτατα όρια όσον αφορά τα αγαθά και τις υπηρεσίες για το πρώτο έτος μετά την προσχώρηση ορίζονται σε 400 000 ΕΤΔ ενώ για το δεύτερο έτος σε 300 000 ΕΤΔ.
            
            
               Στο παράρτημα 3 («λοιποί φορείς»), η Δημοκρατία της Μολδαβίας παρέχει στα συμβαλλόμενα μέρη της ΣΔΣ πρόσβαση στις συμβάσεις όλων των νομικών οντοτήτων (φορέων, ιδρυμάτων και οργανισμών), που διέπονται από το δημόσιο δίκαιο και δεν έχουν βιομηχανικό ή εμπορικό χαρακτήρα και των οποίων οι δημόσιες συμβάσεις καλύπτονται από το νόμο για τις δημόσιες συμβάσεις αριθ. 96-XVI της 13ης Απριλίου 2007. Περιλαμβάνει ενδεικτικό κατάλογο των εν λόγω οντοτήτων. 
            
            
               Επιπλέον, σύμφωνα με το παράρτημα 3, η Δημοκρατία της Μολδαβίας παρέχει όλα τα νομικά πρόσωπα, όπως ορίζονται από την εθνική νομοθεσία, που δραστηριοποιούνται σε τομείς κοινής ωφέλειας, όπως της παραγωγής, της μεταφοράς ή της διανομής πόσιμου ύδατος, ηλεκτρικής ενέργειας και/ή θερμικής ενέργειας, λιμένων ή άλλων τερματικών σταθμών μεταφορικών μέσων, αερολιμενικών εγκαταστάσεων, αστικών μεταφορών και σιδηροδρομικών μεταφορών. Περιλαμβάνεται ενδεικτικός κατάλογος των φορέων. Δεν υπάρχουν επιφυλάξεις που καθορίζονται στο παρόν παράρτημα.
            
            
               Τα κατώτατα όρια όσον αφορά τα αγαθά και τις υπηρεσίες για το πρώτο έτος μετά την προσχώρηση ορίζονται σε 600 000 ΕΤΔ ενώ για το δεύτερο έτος σε 500 000 ΕΤΔ.
            
            
               Αγαθά 
            
            
               Τα εμπορεύματα που απαριθμούνται από τη Δημοκρατία της Μολδαβίας είναι σχεδόν ταυτόσημα με εκείνα που παρέχονται από την ΕΕ. Ειδικότερα, η Δημοκρατία της Μολδαβίας περιλαμβάνει επίσης το παράρτημα 4 του ΕΣ, κεφάλαια 36, 72, 88 και 97. Ωστόσο, η Δημοκρατία της Μολδαβίας εξαιρεί τις θέσεις 65.05, 82.08,  89.03. 
            
            
               Στις επακόλουθες τροποποιήσεις της τελικής της προσφοράς, όπως κοινοποιήθηκε τελευταία στις 27 Μαΐου 2015, η Δημοκρατία της Μολδαβίας πρόσθεσε επιπλέον το κεφάλαιο 85 του ΕΣ, εξαιρώντας τις θέσεις 85.03, 85.13 και 85.15, στον κατάλογο κατηγοριών προϊόντων και εξοπλισμού που καλύπτονται για το Υπουργείο Άμυνας.
            
            
               Υπηρεσίες
            
            
               Η Δημοκρατία της Μολδαβίας παρέχει κατάλογο των καλυπτόμενων υπηρεσιών, ο οποίος είναι μεγαλύτερος από εκείνον της ΕΕ. Ωστόσο, η σημείωση αμοιβαιότητας που περιλαμβάνονται στο παράρτημα ορίζει ότι οι υπηρεσίες αυτές καλύπτονται, όσον αφορά ένα συγκεκριμένο μέρος μόνο στον βαθμό που το εν λόγω μέρος έχει συμπεριλάβει τις υπηρεσίες αυτές στο παράρτημα 5.
            
            
               Κατασκευαστικές υπηρεσίες
            
            
               Η Δημοκρατία της Μολδαβίας παρέχει το σύνολο του κλάδου 51 της CPC prov. βάσει του παραρτήματος 6. Δεν προσφέρει συμβάσεις παραχώρησης έργων.
            
            
               Γενικές σημειώσεις
            
         
         
            
               Στο παράρτημα 7, η Δημοκρατία της Μολδαβίας περιλαμβάνει τρεις σημειώσεις. Η σημείωση 1 αφορά την προμήθεια γεωργικών προϊόντων στο πλαίσιο προγραμμάτων γεωργικής στήριξης και προγραμμάτων επισιτιστικής βοήθειας και αντικατοπτρίζει το πρώτο μέρος της σημείωσης 1 ΕΕ στο παράρτημα 7. Οι άλλες δύο σημειώσεις δεν ισχύουν για την ΕΕ.
            
            
               Η νομοθεσία της Δημοκρατίας της Μολδαβίας 
            
            
               Η νομοθεσία της Δημοκρατίας της Μολδαβίας στον τομέα των δημοσίων συμβάσεων δεν εισάγει διακρίσεις. Δεν υπάρχουν διατάξεις για την ευνοϊκότερη μεταχείριση των εγχώριων προμηθειών και προμηθευτών από εκείνη που παρέχεται στους ξένους προμηθευτές ή τις προμήθειες. Η νομοθεσία της Δημοκρατίας της Μολδαβίας για τις δημόσιες συμβάσεις φαίνεται να είναι ανοικτή, διαφανής και χωρίς διακρίσεις, σύμφωνη με τις απαιτήσεις της ΣΔΣ.
            
            
               Αξιολόγηση της Επιτροπής σχετικά με την προσφορά της Δημοκρατίας της Μολδαβίας
            
            
               Η τελική προσφορά της Δημοκρατίας της Μολδαβίας προβλέπει την εκτεταμένη κάλυψη των κεντρικών, περιφερειακών αρχών και αυτών που δραστηριοποιούνται στον τομέα των υπηρεσιών κοινής ωφελείας, αγαθών, υπηρεσιών και κατασκευαστικών υπηρεσιών. Ως εκ τούτου, είναι ικανοποιητική και αποδεκτή. Η νομοθεσία της για τις δημόσιες συμβάσεις είναι συμβατή με τη ΣΔΣ.
            
            
               Ειδικότερα, οι ακόλουθοι όροι της προσχώρησης της Δημοκρατίας της Μολδαβίας θα αντικατοπτρίζονται στο προσάρτημα Ι της ΕΕ:
            
            
               Όσον αφορά το γεγονός ότι η Δημοκρατία της Μολδαβίας παρέχει αναλυτικό κατάλογο οντοτήτων στο παράρτημα 1, η πρόσβαση των αγαθών, των υπηρεσιών, των προμηθευτών και των παρόχων υπηρεσιών της Δημοκρατίας της Μολδαβίας στην κάλυψη της ΕΕ θα πρέπει να είναι εκείνη που αναφέρεται στο σημείο 2 του τμήματος 2 του παραρτήματος 1 της ΕΕ, ήτοι πρόσβαση στις δημόσιες συμβάσεις των κεντρικών κυβερνητικών αναθετουσών αρχών, όπως παρατίθενται στο παράρτημα 1.
            
            
               Σύσταση
            
            
               Η προσχώρηση της Δημοκρατίας της Μολδαβίας στη ΣΔΣ αναμένεται να συμβάλει θετικά στο περαιτέρω άνοιγμα των διεθνών αγορών δημοσίων συμβάσεων, με τη διεύρυνση του αριθμού των συμβαλλομένων μερών της ΣΔΣ και, ως εκ τούτου, την ενθάρρυνση άλλων χωρών να προσχωρήσουν στη ΣΔΣ. Η Επιτροπή συνιστά να γίνει αποδεκτή η τελική προσφορά της Δημοκρατίας της Μολδαβίας με τους προαναφερθέντες όρους.
            
            
               Ως εκ τούτου, προτείνεται να εξουσιοδοτηθεί η Επιτροπή να εκφράσει, στο πλαίσιο της επιτροπής για τις δημόσιες συμβάσεις, τη θέση της Ένωσης υπέρ της προσχώρησης της Δημοκρατίας της Μολδαβίας, που θα αντανακλάται στην απόφαση της επιτροπής ΣΔΣ σχετικά με την προσχώρηση της Δημοκρατίας της Μολδαβίας.
            
            
            
               2015/0142 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Δημοκρατίας της Μολδαβίας στη συμφωνία για τις δημόσιες συμβάσεις
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής
            
            
               Εκτιμώντας τα ακόλουθα:
            
            
               (1)Στις 7 Ιανουαρίου 2002 η Δημοκρατία της Μολδαβίας υπέβαλε αίτηση προσχώρησης στη συμφωνία του ΠΟΕ για τις δημόσιες συμβάσεις (εφεξής «ΣΔΣ»),
            
         
         
            
               (2)Οι υποχρεώσεις της Δημοκρατίας της Μολδαβίας σχετικά με την κάλυψη που καθορίζονται στην τελική της προσφορά, θα βελτιωθούν περαιτέρω, όπως κοινοποιήθηκε στα συμβαλλόμενα μέρη της ΣΔΣ στις 27 Μαΐου 2015,
            
            
               (3)Η τελική προσφορά της Δημοκρατίας της Μολδαβίας προβλέπει την εκτεταμένη κάλυψη των κεντρικών, περιφερειακών και τοπικών αρχών και αυτών που δραστηριοποιούνται στον τομέα των υπηρεσιών κοινής ωφελείας, αγαθών, υπηρεσιών και κατασκευαστικών υπηρεσιών. Ως εκ τούτου, είναι ικανοποιητική και αποδεκτή. Οι όροι της προσχώρησης της Δημοκρατίας της Μολδαβίας, όπως παρατίθενται στο παράρτημα της παρούσας απόφασης, θα αντικατοπτρίζονται στην απόφαση της Επιτροπής για τις δημόσιες συμβάσεις (εφεξής «επιτροπή της ΣΔΣ») σχετικά με την προσχώρηση της Δημοκρατίας της Μολδαβίας,
            
            
               (4)Η προσχώρηση της Δημοκρατίας της Μολδαβίας στη ΣΔΣ αναμένεται να συμβάλει θετικά στο περαιτέρω άνοιγμα των διεθνών αγορών δημοσίων συμβάσεων,
            
            
               (5)Το άρθρο ΧΧΙΙ παράγραφος 2 της ΣΔΣ προβλέπει ότι κάθε μέλος του ΠΟΕ μπορεί να προσχωρήσει στη Συμφωνία βάσει όρων οι οποίοι θα συμφωνηθούν μεταξύ του εν λόγω μέλους και των μερών και οι οποίοι θα οριστούν σε απόφαση της επιτροπής της ΣΔΣ.
            
            
               (6)Κατά συνέπεια, είναι αναγκαίο να καθοριστεί η θέση που θα πρέπει να ληφθεί εξ ονόματος της Ένωσης στην επιτροπή της ΣΔΣ σε σχέση με την προσχώρηση της Δημοκρατίας της Μολδαβίας,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρόκειται να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις είναι να εγκριθεί η προσχώρηση της Δημοκρατίας της Μολδαβίας στη συμφωνία σχετικά με τις δημόσιες συμβάσεις, με την επιφύλαξη ειδικών όρων προσχώρησης που καθορίζονται στο παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.7.2015
            COM(2015) 325 final
            ΠΑΡΑΡΤΗΜΑ
            της
            Πρότασης απόφασης του Συμβουλίου
            για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Δημοκρατίας της Μολδαβίας στη συμφωνία για τις δημόσιες συμβάσεις
            
               
         
         
            
               ΠΑΡΑΡΤΗΜΑ
            
            
               ΟΡΟΙ EE ΓΙΑ ΤΗΝ ΠΡΟΣΧΩΡΗΣΗ ΤΗΣ ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ ΣΤΗ ΣΔΣ
            
            
               Μετά την προσχώρηση της Δημοκρατίας της Μολδαβίας στη συμφωνία σχετικά με τις δημόσιες συμβάσεις, το σημείο 2 του τμήματος 2 (οι κεντρικές κυβερνητικές αναθέτουσες αρχές των κρατών μελών της ΕΕ) του παραρτήματος 1 του προσαρτήματος Ι για την Ευρωπαϊκή Ένωση έχει ως εξής: 
            
            
               «2.  Για τα αγαθά, τις υπηρεσίες, τους προμηθευτές και τους παρόχους υπηρεσιών του Ισραήλ, του Μαυροβουνίου και της Δημοκρατίας της Μολδαβίας, σύναψη δημοσίων συμβάσεων από τις ακόλουθες κεντρικές κυβερνητικές αναθέτουσες αρχές.».